খিচুড়ি
খিচুড়ি একটি ভাত জাতীয় খাবার যা বাংলাদেশ, ভারত, পাকিস্তান সহ দক্ষিণ এশিয়ার দেশগুলোতে অন্যতম জনপ্রিয় খাবার। প্রধানত চাল এবং মসুর ডাল দিয়ে সাধারণ খিচুড়ি ভাত রান্না করা হলে বজরা, মুগডাল সহ অন্যান্য ডালের ব্যবহারও লক্ষ্য করা যায়। অঞ্চলভেদে খিচুড়ির বিভিন্ন আঞ্চলিকরূপ পরিলক্ষিত হয়। যেমন নরম খিচুড়ি, ভুনা খিচুড়ি, মাংস খিচুড়ি, নিরামিষ খিচুড়ি ইত্যাদি। খিচুড়ি একটি সহজপাচ্য খাবার তাই শিশুকে প্রথম কঠিন খাবার হিসেবে দক্ষিণ এশিয়ায় খিচুড়ি খাওয়ানো হয়। হিন্দুদের মধ্যে যারা উপবাসকালে কোনপ্রকার শস্যাদি গ্রহণ করতে চান না তারা এসময়ে সাবুদানা খিচুড়ি খেয়ে থাকেন।
ঘণ্ট
প্রায় সব ধরনের ঘণ্টের জন্যে ধনে, জিরে ও মরিচ বাটার প্রয়োজন। কোন কোন ঘণ্টে আবার শুকনো লঙ্কা বাটা, হলুদ বাটা ও তিল বাটা আবার কোথাও গরম মশলা বাটা ব্যবহার হয়। বাদাম, কিসমিস, গরম মশলা, দুধ বা চিনি বিভিন্ন ক্ষেত্রে ঘণ্টের উপকরণ হিসাবে ব্যবহৃত হয়।